GiliGold/VAD_KnessetCorpus huggingface dataset:
נחמן שי: אני יודע שהרדיו המסחרי, שגם בזה היה לי איזשהו חלק, זקוק לכל שקל של פרסומת וחסות שמסתובבים בשוק הזה, ומצבן של התחנות הוא קשה.
נחמן שי: אני מבקש ממך, היושב ראש, שתתגייס כמו שאני רוצה, וכמו שאני חושב שחברים רוצים, לעזור לתחנות המסחריות בנושא של התמלוגים, שהמדינה החליטה להעלות להם פתאום מחדש, ולצמצם את זה עד למינימום, כדי שגם התחנות המסחריות, שנושאות הרבה נטל על גבן, יוכלו להתקיים במדינת ישראל.
נחמן שי: זו אחריות שלנו גם כן.
אלי פולק: מדוע לא להעביר את התמלוגים האלה ישירות לגלי צה"ל - - -?
נחמן שי: אני רוצה לומר לגבי המצב של התקנות האלה.
נחמן שי: קודם כול, צריך לוודא שהרים שכתובים פה אמנם ייעשו, כולל הפיקוח, כולל ההוראות והתקנות וכל ההליכים המשפטיים שלא התקיימו.
נחמן שי: צריך לקיים את זה, אני לא מבין למה זה לא התקיים ולמה שנים ארוכות כבר נמשך המצב.
נחמן שי: חיוני שזה יהיה.
נחמן שי: זה ישתלב במרכיבי פיקוח אחרים שיש על גלי צה"ל, שהם קיימים וחשובים גם הם כדי לשמור על התחנה הזאת במסגרת הפעילות הסדירה שלה.
נחמן שי: אני חושב שצריך לשקול ברצינות את ההצעה להאריך את הוראת השעה הזאת בשנתיים, מתוך ידיעה ברורה ששום ר לא יקרה גם בשנה הקרובה.
נחמן שי: לכן אני מעלה על סדר-היום הצעה שהוראת השעה הזאת תהיה לשנתיים במקום לשנה.
כרמל שאמה-הכהן: הצעתך נרשמה ואנחנו נצביע עליה.
כרמל שאמה-הכהן: איילת שקד מ"ישראל שלי", בבקשה.
איילת שקד: תנועת "ישראל שלי", על 55,000 חבריה יצאה למאבק שהוא כן פוליטי.
איילת שקד: המטרה שלו היתה לשבור את המונופול של השמאל על התחנה.
איילת שקד: לכל שדרן יש דעות, יש אופי, תכונות, הוא יוצק את זה לשידורים, וזה בסדר.
איילת שקד: אני לא מצפה מאף שדרן שלא יביע את דעתו, כי אז זה פשוט לא יהיה מעניין.
איילת שקד: אנחנו רק מצפים שיהיה איזון וגיוון, שהתחנה ששייכת לחיילים ושייכת לעם יהיה בה גיוון של כל השדרנים, עם כל הדעות הפוליטיות.
איילת שקד: אם אילנה דיין שואלת בשידור: מדוע הבנייה בירושלים בתהליך השלום?
איילת שקד: שיהיה שדרן, אחריה או לפניה, שישאל: איך יכול להיות שממשלת ימין לא בונה בירושלים, בירת ישראל?
איילת שקד: אם רזי ברקאי אומר: חלק מבעיה זה האופן הטוטלי, הברוטלי והתוקפני של התקפות חיל האוויר, אז שיהיה שדרן שיגיד: חיל האוויר משתמש בצורות שונות ומשונות כדי למנוע הרג של אזרחים.
איילת שקד: כל מה שאנחנו מבקשים זה גיוון, גיוון בשדרנים.
איילת שקד: לא יכול להיות שלכולם יש אותה דעה, לכל הבכירים, אלו שנמצאים בפריים טיים.
איילת שקד: ר שני שאנחנו מבקשים, שבשעת מלחמה בעיקר - - -
יעקב כץ: רביב דרוקר אומר רק 80%.
איילת שקד: אנחנו מבקשים שבשעת מלחמה גלי צה"ל יעמדו לצד הלוחמים.
איילת שקד: כשלוחמים נלחמים במלחמה, על-פי בן-גוריון, כמו שחבר הכנסת כץ אמר קודם, המטרה של גלי צה"ל זה לתמוך בהם ולגרום להם להיות לוחמים טובים יותר ולא - -
נחמן שי: איפה את מוצאת שהם לא עושים את זה?
איילת שקד: - - ולא להיות מהאו"ם.
כרמל שאמה-הכהן: אני מבקש לא להפריע לה.
כרמל שאמה-הכהן: היא לא הפריעה לאף אחד מהדוברים.
איילת שקד: קיבלנו בתקופה האחרונה עשרות מכתבים מלוחמים.
איילת שקד: ולשאלתך, חבר הכנסת שי, אקריא פה קטן מאחד המכתבים.
איילת שקד: בוא תשמע מה הם חושבים.
איילת שקד: מ"פ בהנדסה הקרבית שנלחם במארון א-ראס – יש פה הקדמה, לא אלאה אתכם – אומר איך הם נמנעו מלפגוע באזרחים וסיכנו את החיילים שלהם תוך כדי שהם מפוצצים בונקרים.
איילת שקד: הוא כותב: שבועיים אחר כך חזרנו לגבול הישראלי על מנת לאגור כוחות.
איילת שקד: פתחתי גלי צה"ל, כמו שתמיד נהגתי אז, כדי להתעדכן מה קורה בזירות הלחימה האחרות ולא הפסקתי לשמוע בכי של שדרנים על צה"ל, שלא מוסרי ויורה בלי אבחנה.
איילת שקד: צה"ל לא מוסרי?
איילת שקד: על מה לעזאזל אני וכל הפלוגה שלי סיכנו הרגע את חיינו, אם לא להיות מוסריים ולמנוע את מות האזרחים הלבנוניים?
איילת שקד: הרגשתי בושה וכיביתי מהר את הרדיו.
איילת שקד: רק זה חסר לי, שחיילים שלי ישמעו שככה מרים עליהם בעורף.
איילת שקד: מה זה יעשה למוטיבציה שלהם?
איילת שקד: אנחנו מבקשים שגלי צה"ל תעמוד מאחורי הלוחמים בשעת מלחמה ולא תשחק אותה מהאו"ם.
איילת שקד: זה כל מה שאנחנו מבקשים, זה וגיוון ואיזון של השדרנים.
איילת שקד: זה לא דרישות מוגזמות.
איילת שקד: הנושא שעולה כאן, של החסויות, הוא רק הזדמנות.
איילת שקד: חבר הכנסת שאמה, יש לך הזדמנות היסטורית להתנות את הארכת החסויות ברפורמה בתחנה, שיתכנסו נא בכירי התחנה ויחשבו: רגע, אולי טעינו.
איילת שקד: אולי איפה שהוא נסחפנו.
איילת שקד: בואו נחשוב רגע אם אפשר לעשות משהו קצת אחרת.
איילת שקד: זה כל מה שאנחנו מבקשים.
כרמל שאמה-הכהן: בכל האלמנטים שזיהיתם כבעייתיים, פניתם לממונה על פניות הציבור?
קריאה: הוא לא עונה.
כרמל שאמה-הכהן: פניתם?
כרמל שאמה-הכהן: לא שאלתי אם הוא עונה או לא.
איילת שקד: לא, לא פנינו.
איילת שקד: דרך אגב, זה לא בעייתי.
איילת שקד: בעיניי זה בסדר ששדרנים מרים כך, אני רק רוצה שיהיו שדרנים שירו גם אחרת.
כרמל שאמה-הכהן: לא אמרתי שמה שאמרו השדרנים זה לא בסדר.
כרמל שאמה-הכהן: אמרת שזיהית בעיה של חוסר איזון קיצוני, ושאלתי אם פנית לגורם שאמון על בחינה של תלונות הציבור?
איילת שקד: לא, לא פניתי, ואני גם לא חושבת שיצא מזה משהו אם אפנה.
כרמל שאמה-הכהן: יש מישהו שפנה?
נועה וילשטיין: ודאי, אני פניתי.
נועה וילשטיין: מתוך עשר פניות, פניה אחת נענתה, וגם הוא אמר לי שהוא לא ידע שבחוקים של מדינת ישראל יש משהו שנקרא חוקי אתיקה.
כרמל שאמה-הכהן: חבר הכנסת אלי אפללו, בבקשה.
כרמל שאמה-הכהן: אני מבקש שחברי הכנסת יתחילו להתייחס להצעות השונות למועדים.
אלי אפללו: אתייחס גם לזה.
אלי אפללו: קודם כול, אני רוצה להתייחס למה שאמרו פה, שגלי צה"ל צריכה להיות פתוחה כדי לשמוע ביקורות, לשמוע אמירות שנאמרות פה על-ידי ציבור, כי גלי צה"ל היא השופר של כל חיילי מדינת ישראל, לא באג'נדה כזאת ולא אחרת.
אלי אפללו: אבל זה לא נושא החוק שאנחנו מרים עליו.
אלי אפללו: אנחנו מרים על הזמן.
אלי אפללו: קודם כול, זה שכבר כל כך הרבה שנים אנחנו ממשיכים עם הוראת שעה, ועכשיו מבקשים להמשיך לעוד שנה, שזו בעצם לא שנה - גם אם היום אנחנו מאריכים את זה לשנה, זה כבר 11 חודשים.
רזי ברקאי: עשרה וחצי חודשים.
אלי אפללו: תסתכל על התאריך, אדוני היושב ראש.
אלי אפללו: אנחנו מרים על 13 במאי, תסתכל מה התאריך עכשיו.
אלי אפללו: אני לא מר אם תשדירי שירות צריכים לתת בצורה כזו או אחרת.
אלי אפללו: אני חושב שצריך להסדיר את זה חד-פעמית באופן מסודר.
אלי אפללו: האם תחנות הרדיו האזוריות צריכות לקבל את זה והאם צריך לשדר פה מכללות או לא מכללות – זה לא הנושא עכשיו.
אלי אפללו: הנושא שעומד על הפרק הוא לכמה זמן אנחנו צריכים לתת.
אלי אפללו: עשרה וחצי חודשים הוא זמן לא סביר.
אלי אפללו: או שאנחנו צריכים לתת את זה עד שיביאו הצעת חוק מסודרת, מצדי שיביאו את זה לכאן תוך ארבעה-חמישה חודשים.
אלי אפללו: צריכים למצוא דרך כדי להקדים את החוק כמה שיותר מהר בזה שלא נקבע הוראת שעה או שניתן להם זמן סביר.
אלי אפללו: זה לא נשמע סביר עשרה וחצי חודשים, לדעתי.
אלי אפללו: אני לא נכנס לתוכן, מי צודק ומי לא צודק, כי זה לא הדיון.
אלי אפללו: כשיביאו את החוק נדון ונתייחס לזה.
אלי אפללו: התקופה היא לא תקופה סבירה.
כרמל שאמה-הכהן: חברת הכנסת יוליה שמאלוב ברקוביץ, בבקשה.
יוליה שמאלוב-ברקוביץ: אדוני היושב ראש, אני קודם כל רוצה להגיד שאין ספק שגלי צה"ל היא תחנה מאוד חשובה, וגם אהובה ואהודה.
יוליה שמאלוב-ברקוביץ: אני אף מורידה בפניכם את הכובע, שהגעתם לאחוזי האזנה כל כך גבוהים, על אף שהייתם אמורים להיות תחנה של צה"ל ולא התחנה של כל העם.
יוליה שמאלוב-ברקוביץ: עם זאת, יש לי כמה שאלות אליכם: לגבי החסויות – אם אתם אומרים שאנחנו נמצאים עשרה וחצי חודשים, האם זה אומר שבמהלך חודש וחצי עברתם על החוק ופעלתם בניגוד להוראת השעה, שלא הוארכה?
יוליה שמאלוב-ברקוביץ: מישהו יכול לתת לי תשובה על זה?
דנה נויפלד: אנחנו נמצאים פה באמת במצב מיוחד.
דנה נויפלד: המצב הזה הוא לא מצב שגרתי, אבל הכנסת כבר עכשיו מצויה בהליכי חקיקה.
דנה נויפלד: ההצעה הזאת עברה קריאה ראשונה, הממשלה הביעה את דעתה שהחסויות ותשדירי השירות צריכים להימשך לפחות שנה נוספת.
דנה נויפלד: גם לפני שהחוק הסדיר את תשדירי השירות ושידורי החסות גלי צה"ל פעלה ושידרה אותם.
דנה נויפלד: החוק הזה בא לעולם רק ב-2005, ועוד לפני כן היא פעלה, ופעלה בסמכות.
דנה נויפלד: לכן, העובדה שגלי צה"ל שידרה במשך תקופה ארוכה את אותם תשדירים מבלי שחוק מסמיך מלמדת אותנו שהיא יכולה היתה לעשות כן, והיא יכולה גם עכשיו.
יוליה שמאלוב-ברקוביץ: אז למה אנחנו פה?
יוליה שמאלוב-ברקוביץ: למה כל שנה - - -?
דנה נויפלד: כיוון שנאמר מה שנאמר, וההערה שהוערה על-ידי בג"ץ נכונה היתה.
דנה נויפלד: נכון יותר להסדיר את השידורים האלה במסגרת חקיקה ראשית של הכנסת, ואכן כך נעשה.
דנה נויפלד: אנחנו סבורים שגלי צה"ל אינה יכולה לעשות כן במשך תקופה, מעבר לתקופה מוגבלת.
יוליה שמאלוב-ברקוביץ: זאת אומרת, מותר לעבור על חוק תקופה מסוימת.
יוליה שמאלוב-ברקוביץ: מעבר לתקופה מסוימת אי-אפשר לעבור על החוק.
יעקב כץ: תלוי למי.
יוליה שמאלוב-ברקוביץ: רק רציתי לדעת.
דנה נויפלד: לכן אנחנו מאפשרים את זה במסגרת זמנית, לתקופה מוגבלת ומצומצמת בלבד.
יוליה שמאלוב-ברקוביץ: אני מקווה שזה נרשם בפרוטוקול, כי זה קצת תמוה בעיניי שהכנסת מאפשרת - - -
כרמל שאמה-הכהן: חברת הכנסת ברקוביץ, עבירה על החוק בית המשפט קובע.
אתי בנדלר: הכנסת לא מאשרת ואני לא הבעתי את עמדתי בעניין הזה.
אתי בנדלר: אני מזכירה שגברת נויפלד מייצגת את עמדת היועץ המשפטי לממשלה.
יוליה שמאלוב-ברקוביץ: אז אשמח שאת תעני לי, גברתי היועצת המשפטית.
ישראל חסון: אני מבקשת שגברת נויפלד תזכור שנשאל לעוד דיונים נוספים - - -
יעקב כץ: לעוד דיונים, וכל מדינת ישראל שעוברת על החוק כל יום.
כרמל שאמה-הכהן: חברת הכנסת ברקוביץ, את רוצה להתקדם ברייך?
יעקב כץ: השאלה שלה מצוינת.
כרמל שאמה-הכהן: היא קיבלה תשובה ממשרד המשפטים.
יוליה שמאלוב-ברקוביץ: גברתי היועצת המשפטית, אני מאוד סומכת על שיקול הדעת שלך.
יוליה שמאלוב-ברקוביץ: אני חייבת לומר שאני שנתיים בכנסת, ומעולם לא תפסתי אותך אומרת רים לא הגיוניים או רים שאת לא יודעת.
יוליה שמאלוב-ברקוביץ: האם את מקבלת את התשובה שנתנה כרגע היועצת המשפטית?
יוליה שמאלוב-ברקוביץ: דרך אגב, זה לא אומר שאני נגד גלי צה"ל.
יוליה שמאלוב-ברקוביץ: אני בעד המדינה, שתעמוד בחוקים.
אתי בנדלר: הייעוץ המשפטי של הכנסת נפרד, כידוע, מהייעוץ המשפטי של הממשלה על פי חוק.
אתי בנדלר: אנחנו איננו מנחים את מוסדות הממשלה במעשיהם, והיועץ המשפטי לממשלה הוא זה שצריך להורות לגלי צה"ל, בהתחשב בכך שתוקפו של החוק שמאפשר תשדירי שירות ותשדירי חסות פקע, האם לאפשר להם להמשיך לשדר תשדירים כאלה או לא.
אתי בנדלר: דעתי, באופן כללי ולא רק בנושא הזה, איננה נוחה מהפרות חוק, כמו שציינתי קודם, לגבי העובדה שלא התקינו תקנות בעניין.
אתי בנדלר: דעתי איננה נוחה מהנושא.
יוליה שמאלוב-ברקוביץ: גברתי היועצת המשפטית, אני מודה לך על התשובה.
יוליה שמאלוב-ברקוביץ: אדוני היושב ראש - - -
כרמל שאמה-הכהן: דקה לסיום.
יוליה שמאלוב-ברקוביץ: זאת היתה רק שאלה ראשונה.
כרמל שאמה-הכהן: לא משנה מה עשית עד עכשיו.
יוליה שמאלוב-ברקוביץ: אני מבקשת לרשום את מה שנאמר פה.
יוליה שמאלוב-ברקוביץ: הרים האלה קורים באופן קבוע עם הממשלה, שחושבת שהכנסת פשוט לא קיימת במדינת ישראל.
יוליה שמאלוב-ברקוביץ: אני חושבת שאנחנו צריכים לטפל בזה לא כרגע, לר על זה אולי - - -
נחמן שי: יש לנו הצעת אי-אמון - - -
יוליה שמאלוב-ברקוביץ: אבל הבעיה היא שגם הממשלות הקודמות, אני מצטערת להגיד לך, התנהלו בדיוק ככה, על אף שפעם קדימה היתה שם.
יעקב כץ: נצביע אי-אמון גם על הממשלות הקודמות.
יוליה שמאלוב-ברקוביץ: אני רוצה לשאול אתכם מה התקציב של משרד הביטחון ומה התקציב מהפרסומות?
קריאות: 20 מיליון, 20 מיליון בערך.
יוליה שמאלוב-ברקוביץ: אפשר לדעת האם מלכתחילה גלי צה"ל לא היתה אמורה להיות תחנה, שמי שמשדר זה חיילים?
תא"ל אלי שרמייסטר: גלי צה"ל איננה תחנה "מטעם".
תא"ל אלי שרמייסטר: אנחנו לא קובעים בצבא מה ישודר שם ומה לא.
יוליה שמאלוב-ברקוביץ: אני שואלת על השדרנים – למשל, רזי ברקאי, שאני מאוד מעריכה את המקצועיות שלו, על אף שאני חייבת לומר שלא פעם כשאני שומעת אותו אני מקבלת חלחלה.
יעקב כץ: את לא היחידה.
יוליה שמאלוב-ברקוביץ: אני מאוד מעריכה את היכולת שלך - - -
כרמל שאמה-הכהן: חברת הכנסת ברקוביץ - - -
אלי אפללו: מה הקשר?
יוליה שמאלוב-ברקוביץ: אגיד לך מה הקשר.
יוליה שמאלוב-ברקוביץ: פעם את צעקת ואני שתקתי.
יוליה שמאלוב-ברקוביץ: מספיק.
אלי אפללו: רגע, מה את רוצה להגיד לי?
יוליה שמאלוב-ברקוביץ: שלא תצעק.
אלי אפללו: אני יכול לצעוק כמה שאני רוצה.
יוליה שמאלוב-ברקוביץ: אז תן לי לבטא, בבקשה - - -
אלי אפללו: אז אל תמשיכי.
אלי אפללו: את מפעילה אותי נורא.
כרמל שאמה-הכהן: חברת הכנסת ברקוביץ, את קיבלת כבר זמן כפול.
מיכאל בן-ארי: היא שווה יותר.
כרמל שאמה-הכהן: אבל הכול מחושב.
כרמל שאמה-הכהן: קיבלת זמן כפול מחברי כנסת אחרים.
כרמל שאמה-הכהן: משפט אחרון, אני מבקש ממך.
יוליה שמאלוב-ברקוביץ: יש לי שלוש שאלות ואני מבקשת לקבל עליהן תשובות, אדוני, כדי לקבל החלטה האם אני רוצה להצביע בעד הוראת השעה או נגד.
יוליה שמאלוב-ברקוביץ: אני רוצה לדעת, מי מצבת העובדים, על סמך החוק הראשון של גלי צה"ל.
יוליה שמאלוב-ברקוביץ: האם מצבת העובדים לא היתה צריכה להיות חיילי צה"ל?
תא"ל אלי שרמייסטר: מה שהתכוונו האבות המייסדים אני לא יודע להגיד לך, אני לא הייתי שם.
יוליה שמאלוב-ברקוביץ: דרך אגב, כדאי לחזור לשם, לדעתי.
יוליה שמאלוב-ברקוביץ: תא"ל אלי שרמייסטר יכול להיות, אבל למה הם התכוונו אני לא יודע להגיד לך.
יוליה שמאלוב-ברקוביץ: בגלי צה"ל מועסקים גם חיילים, גם אזרחים עובדי צה"ל וגם יועצים מקצועיים, כמו בהרבה מאוד יחידות אחרות.
יוליה שמאלוב-ברקוביץ: דווקא בנושאים הרגישים, אנחנו משתדלים שחיילי צה"ל הסדירים לא יתחככו.
תא"ל אלי שרמייסטר: נושאים פוליטיים רגישים, נושאים כלכליים רגישים אנחנו משתדלים שיעשו את זה אנשים בשלים יותר, בוגרים יותר.
תא"ל אלי שרמייסטר: רזי: כתב פוליטי וכתב מדיני לא יהיו חיילים, למשל.
תא"ל אלי שרמייסטר: בכוונת מכוון.
יוליה שמאלוב-ברקוביץ: רגע, אבל אני רוצה - - -
כרמל שאמה-הכהן: חברת הכנסת ברקוביץ, זה כבר עובר כל גבול.
כרמל שאמה-הכהן: תודה רבה לך על השאלות.
יוליה שמאלוב-ברקוביץ: גם רציתי לשים פה קלטת, אפשר?
יוליה שמאלוב-ברקוביץ: לצערי, לא נותנים לי.
יוליה שמאלוב-ברקוביץ: מאוד אשמח לשבת אתכם לבד וללמוד אתכם את הנושא מאחר שאני מאוד מעורבת בכל תחום התקשורת בישראל וגם הייתי אמורה לעשות אצלך איזשהו סיור.
תא"ל אלי שרמייסטר: הזמנו אותך - - -
כרמל שאמה-הכהן: חברת הכנסת ברקוביץ, זו לא הצגת יחיד.
כרמל שאמה-הכהן: כמה פעמים אפשר לבקש ממך לסיים את רייך?
כרמל שאמה-הכהן: את יודעת כמה זמן קיבלת?
כרמל שאמה-הכהן: תבדקי אחרי זה בפרוטוקול, דיברת כמו כל חברי הכנסת.
יוליה שמאלוב-ברקוביץ: השאלות שלי מפריעות לכם, אני מבינה.
יוליה שמאלוב-ברקוביץ: השאלות שלי מעצבנות.
כרמל שאמה-הכהן: השאלות שלך לא מפריעות לי ואת לא מפריעה לי.
כרמל שאמה-הכהן: את מפריעה לעצמך.
כרמל שאמה-הכהן: אני רוצה לתת הודעה מטעם הנהלת הוועדה: הצעת החוק אושרה במליאה בקריאה ראשונה ב-30 במאי.
כרמל שאמה-הכהן: כלומר, כל עיכוב שהיה – לא באשמת הוועדה.
לאה ורון: מאחר שפג תוקפה של הוראת השעה.
כרמל שאמה-הכהן: הדובר הבא – עופר שושן, נציג אנשי המילואים.
עופר שושן: שלום לכולם, אני רב-סרן במילואים ביחידת סיור בצנחנים, יזם הייטק כשאני לא במילואים, מנכ"ל של חברה.
עופר שושן: אני מאזין לגלי צה"ל ולגלגל"צ ואוהב את התחנה.
עופר שושן: זאת תחנה בסדר גמור.
עופר שושן: אני חייב לומר, בהמשך לריו של קצין חינוך ראשי, שהתחנה לא מייצגת אותי כחייל ואת החברים שלי ליחידה יותר מאשר כל תחנה אחרת.
עופר שושן: מהבחינה הזאת, אין שום הבדל.
עופר שושן: אנחנו התחלנו איזושהי מחאה בנוגע לגלי צה"ל, שהמוטיבציה שלה היא לא פוליטית אלא עניינית.
עופר שושן: בגלי צה"ל נראה שאוהבים ללכת עם המותג צה"ל ולהרגיש בלי, ובצדק - צבא לא צריך שתהיה לו תחנת שידור במדינת דמוקרטית.
עופר שושן: אני מקווה שמתישהו יפריטו את התחנה והיא תתמודד בשוק החופשי כמו כל תחנה אחרת.
עופר שושן: אם אפשר, שאלת תם לגבי ההצעה להאריך את המועד ביותר משנה.
עופר שושן: אם אני לא טועה, הבחירות הן ב-2013.
עופר שושן: אני לא יודע איזה פוליטיקאי יסכים להתעסק באיזשהו כלי תקשורת כשהבחירות כל כך חשובות.
עופר שושן: זה רעיון יצירתי ויפה, אבל כנראה - - -
ישראל חסון: אני רוצה שתדע שהראשונים שיתנגדו להפרטה הזו זה הרדיו האזורי.
עופר שושן: אני לא מאזין לרדיו האזורי ולא מכיר אותו.
עופר שושן: אני לא קשור אליהם ולא מכיר אותם.
ישראל חסון: הניסיון שלך לעשות סדר ואיזונים הוא הרבה יותר מורכב ולא כל כך פשוט.
עופר שושן: אני בטוח.
עופר שושן: קטונתי.
כרמל שאמה-הכהן: יש גם הנחה בריך שהבחירות בעוד שנה וחצי, ולפחות היושב ראש חולק עליך.
כרמל שאמה-הכהן: יש עוד שנתיים - נובמבר 2013.
כרמל שאמה-הכהן: הדובר הבא – חבר הכנסת ישראל חסון, שיש לו עוד מחויבות.
ישראל חסון: תודה רבה, אדוני היושב ראש.
ישראל חסון: אני מוכרח לומר לך שבעיניי הדיון כאן הוא דיון על ההתנהלות הרעה של הממשלה בסיטואציה הנוכחית, ואני אסביר את עצמי בשלושה משפטים.
ישראל חסון: אני יכול לשאול כאן שאלות, מכאן ועד להודעה חדשה - בכל מה שקשור לגלי צה"ל, בכל מה שקשור לאתיקה, למה שמותר ומה אסור.
ישראל חסון: יושב כאן קצין חינוך ראשי, שאלה לא מכשילה ראשונה: האם נכון שחייל יהיה מעורב בכתבה שיש בה ביקורת או בקרה על דרג נבחר?
ישראל חסון: אתה לא תרשה את זה בשום מקום אחר בצה"ל, בגלי צה"ל זה קיים.
ישראל חסון: איפה הבעיה?
ישראל חסון: הבעיה שלי כרגע היא כזו: אני חושב שהסיטואציה שהתחנה נמצאת בה היא סיטואציה שמחייבת חקיקה, היא סיטואציה שמחייבת דיון והגדרות מאוד מדויקות והרבה יותר ברורות של הנושא הזה, אם אנחנו רוצים להמשיך לקרוא לה "גלי צה"ל".
ישראל חסון: אם אנחנו רוצים לקרוא לה בשם אחר או בפוזיציה אחרת, זה דיון אחר, זה לא הדיון פה.
ישראל חסון: מאחר שהממשלה לא עושה את המוטל עליה – דרך אגב, זו לא רק הממשלה הזו, זה הממשלות – בעצם פה על השולחן מולי מונחת להחלטה השאלה הבאה: למי אני מוכן לתת את הקרדיט בכדי שימשיך לעשות את מה שמוטל עליו?
ישראל חסון: זו השאלה שמונחת לפני.
ישראל חסון: אם אני עכשיו שולח אתכם מכאן עם עשרה חודשים, אני לכאורה נותן קרדיט לממשלה, שהיא אכן תעשה את המוטל עליה.
ישראל חסון: מאחר שהממשלה לא עושה את המוטל עליה, מאחר שהממשלה לא מרימה את הכפפה הזו, שנדרשת, מאחר שהיא לא מגלה את הרגישות לסיטואציה המיוחדת שגלי צה"ל נמצאת בה – והיא נמצאת בסיטואציה מיוחדת, ואני חושב שגלי צה"ל הם לא הגורם שמונע מהממשלה להגיע להגדרות האלה – הבעת אי-האמון שלי בממשלה או בהתנהלות הממשלות זה להגיד לגלי צה"ל: אתם רוצים שנה?
ישראל חסון: קחו שלוש שנים.
ישראל חסון: אם הממשלה תחוקק את החוק תוך חמישה חודשים, שתבוא לפה.
ישראל חסון: אף אחד מאתנו לא יזרוק אותה.
ישראל חסון: בערבית יש פתגם שאומר שמי שלא יודע להתגבר על הגמל מושך את האוכף שלו.
יעקב כץ: תגיד בערבית.
ישראל חסון: אתה תבין, כצ'לה.
ישראל חסון: אנחנו מביאים את גלי צה"ל כשוט למה?
ישראל חסון: למי?
ישראל חסון: מול מי?
ישראל חסון: זה לא מזיז שום ר להתנהלות של הממשלות מ-2005.
ישראל חסון: הוועדה הזו מיום ליום הופכת להיות חותמת גומי בנושא הזה, והיא לא תפעיל שום מנוף.
ישראל חסון: אני ממליץ לוועדה הזו, כאות של הבעת מחאה להתנהלות של ממשלות ישראל לדורותיהן, לתת קארד בלאנש לגלי צה"ל.
ישראל חסון: להגיד להם: אתם רוצים שנה?
כרמל שאמה-הכהן: חבר הכנסת דני דנון, בבקשה.
דני דנון: תודה, אדוני היושב ראש.
דני דנון: אני עוד חושב איך אני מסביר לנציג האיחוד האירופאי, שמחכה לי בחדר, למה אני מאחר לו.
דני דנון: זה דיון של תחנה צבאית, ורוצים להאריך בשנה.
דני דנון: אני חושב שצריך לשים את הכול בצד, יש פה הצעה של הממשלה.
דני דנון: בדרך כלל אני לא תומך בעמדת משרד הביטחון.
דני דנון: להיפך, יש לי ביקורת רבה על שר הביטחון, ובנושא הזה אני שותף לחבר הכנסת בן-סימון.
דני דנון: יש ר אחד שמפריע לי: מה יקרה בעוד שלושה חודשים, כשתיגמר הוראת השעה?
דני דנון: איזה מנוף יהיה לוועדה מול ועדת השלושה, שיש בה שלושה שרים מכובדים: השר ברק, השרה לימור לבנת והשר כחלון - - -
יעקב כץ: אין בה.
יעקב כץ: הוא לא מכנס את הוועדה הזאת.
דני דנון: אם הם יעשו את עבודתם נאמנה, חבר הכנסת כץ, יבוא חוק גלי צה"ל ויסיים את הסאגה הזאת, אז הכול טוב.
דני דנון: אם לא - - -
כרמל שאמה-הכהן: חבר הכנסת דנון, הרי אתה אחד המחוקקים הנמרצים פה.
כרמל שאמה-הכהן: שבו, תכינו הצעת חוק פרטית.
כרמל שאמה-הכהן: אין מנוף יותר טוב מזה.
כרמל שאמה-הכהן: אני אומר לך שאם תגיש, אני מוכן להיות שותף אתך.
כרמל שאמה-הכהן: בצורה מסודרת, מכובדת, נעלה לוועדת השרים.
כרמל שאמה-הכהן: אני מאמין שנצטרך להעביר את זה.
דני דנון: אני מקבל את הצעתך.
דני דנון: אשמח לצרף חברי כנסת נוספים מסיעות שונות, חבר הכנסת אפללו ואחרים, על מנת שיהיה לנו - - -
רוברט טיבייב: למה רק אפללו?
דני דנון: סליחה, גם חבר הכנסת טיבייב.
דני דנון: על מנת שיהיה לנו מנוף שאנחנו לא חוזרים לדיון הזה ובאים עוד פעם וכל הקרקס הגדול יהיה פה עוד פעם.
דני דנון: זה הבעיה שלי.
דני דנון: לכן, אני חושב שזו התשובה שלנו למה שמוצע בפנינו.
נחמן שי: נכון, נכון, אתה צודק.
ישראל חסון: אבל הרי כולכם מבינים שזה יידחה בוועדת השרים, כי יגידו שיש ועדת השלושה.
ישראל חסון: אתה לא מכיר את ההתנהלות?
כרמל שאמה-הכהן: יש רים מהותיים.
כרמל שאמה-הכהן: לדוגמה, אתמול הממשלה אישרה את הרחבת הסנקציות על איראן.
כרמל שאמה-הכהן: היא לא עשתה את זה במשך שנים, למרות שהיו החלטות, עד שהיתה הצעת חוק פרטית, שאני הייתי בין יוזמיה, שעברה בוועדת השרים לחקיקה ועברה בקריאה טרומית.
כרמל שאמה-הכהן: הנה, אתמול.
ישראל חסון: יש לך ועדת כלכלה?
ישראל חסון: תציע לחברי ועדת הכלכלה, כאיש אחד, לחתום אתך על הצעת חוק פרטית.
ישראל חסון: יאללה, שוועדת הכלכלה יוזמת.
נחמן שי: שמה יהיה כתוב בה?
דני דנון: בכוונתי להגיש את הצעת החוק תוך שבוע ימים, אדוני.
כרמל שאמה-הכהן: צריך בצורה מסודרת.
אתי בנדלר: חברי הוועדה יכולים ליזום.
אתי בנדלר: הוועדה לא יכולה ליזום.
כרמל שאמה-הכהן: חבר הכנסת דנון, ודעתך לגבי משך התקופה של ההארכה?
דני דנון: אני מבין שהמדינה מרת על שנה.
דני דנון: יש פה קולות שמרים על שנתיים, יש קולות שמרים על שלושה חודשים, עם התניות מסוימות.
דני דנון: אני חושב שאם הקואליציה צריכה לגבות את הממשלה – אני לא אוהב את זה, זה לא ר טוב אבל זו ברירת מחדל – אנחנו נגבה את דרישת הממשלה במקרה הזה.
כרמל שאמה-הכהן: אתה מר על שנה.
אלי אפללו: עשרה וחצי חודשים.
דני דנון: בנושא האיזון בשידור, אני לא מביע פה עמדה, אדוני היושב ראש.
דני דנון: יש לי רים לומר, לחיוב ושלילה אבל זה לא הפורום.
כרמל שאמה-הכהן: אמרתי את זה בפתח הדיון.
כרמל שאמה-הכהן: אתה לא היית.
אלי אפללו: אתה צודק במאה אחוז.
מיכאל בן-ארי: מה איתי?
מיכאל בן-ארי: אדוני היושב ראש, חבריי חברי הכנסת ושאר משתתפי הוועדה, אני יושב פה ומאזין ואני רוצה לומר שגם אני מאזין לגלי צה"ל, במיוחד אם אני יכול לכוון את השעה בין 4:00 ל-5:00 אחר הצהרים ולשמוע שירים, ולפעמים גם כשאני חוזר הביתה מאוחר אני שומע תוכנית של קובי מידן או משהו כזה.
מיכאל בן-ארי: אני בכלל לא מצליח להבין מה שאמר פה יצחק טוניק, מפקד התחנה, וגם קצין חינוך ראשי: מה הקשר בין גלי צה"ל לבין צה"ל.
מיכאל בן-ארי: יכול מאוד להיות שמדובר בתחנה מאוד טובה.
מיכאל בן-ארי: אני רוצה לספר משהו, שאולי ימחיש מה עמדתי לגבי החסויות או לגבי כל ר אחר.
מיכאל בן-ארי: עד לפני כמה שנים, כשהייתי עושה מילואים, בהתחלה היינו מקבלים מזון והיו מביאים לנו טבח או שאחד מהחבר'ה היה מבשל טוב.
מיכאל בן-ארי: היינו סועדים את ליבנו בין משמרת למשמרת, בין סיור לסיור.
מיכאל בן-ארי: יום אחד צה"ל החליט שבמקום להחזיק מטבח, טבח ואספקת מזון יביאו לנו חמגשיות.
מיכאל בן-ארי: החליטו להסתפק בחמגשיות כי החליטו לקצץ.
מיכאל בן-ארי: אם זה צודק או לא צודק זה עניין אחר, אבל אני שואל למה לא לאמץ את העניין הזה מר טוניק וקצין החינוך הראשי?
מיכאל בן-ארי: אם רוצים פרסומות לעודד את המילואים ואנחנו לוקחים את כל הכסף שאנחנו משקיעים בגלי צה"ל ונותנים לך את כל הכסף הזה כדי לרכוש ימים מיוחדים בגלי צה"ל, ימים מיוחדים ב"קול ישראל" בצורה הגונה, לקנות גם מהתחנות האזוריות, מי צריך עדיין – מישהו שיסביר לי באמת ובתמים – את הר האנכרוניסטי הזה, שנקרא גלי צה"ל?
מיכאל בן-ארי: אני לא מר על האובייקטיביות שלה.
מיכאל בן-ארי: אני מאזין לתוכנית, המצוינת יש לומר, של קובי מידן "אנשים בלילה", כי לפעמים אני חוזר בשעות האלה בלילה.
מיכאל בן-ארי: אבל משום מה ברשימת האנשים שלו יש רשימה ארוכה של אנשים: סופרים, משוררים, אנשי רוח – הם תמיד מהצד האחד של המפה.
מיכאל בן-ארי: אגב, בדקתי ברשימה – חבר כנסת אחד בלבד היה שם.
דני דנון: מי זה היה?
מיכאל בן-ארי: נחש.
מיכאל בן-ארי: שלושה ניחושים.
רוברט טיבייב: אפללו.
מיכאל בן-ארי: עוד שני ניחושים.
מיכאל בן-ארי: חבר הכנסת, המשורר, הסופר, איש הרוח אחמד טיבי.
מיכאל בן-ארי: היחיד.
מיכאל בן-ארי: אתה היית שם?
מיכאל בן-ארי: גם דניאל בן-סימון, מאותה שורה.
מיכאל בן-ארי: רבותי, אין לי ר וחצי ר - - -
מיכאל בן-ארי: כמו שהפריטו לנו את החמגשיות, אנא ממך מר קצין חינוך צבאי ראשי, יש הרבה מה לעשות עם הכסף הזה, אפשר לרכוש תוכניות, ושנהיה הגונים גם כלפי התחנות האזוריות וגם כלפי רשת ב'.
מיכאל בן-ארי: אפשר לעשות את כל זה למען החיילים, תוכניות שלמות.
מיכאל בן-ארי: מי צריך לממן את התחנה הזאת כולה?
מיכאל בן-ארי: אם מישהו ייתן פה הסבר אחד הגיוני אני מבטיח את האצבע שאין לי פה לתת.
מיכאל בן-ארי: אבל להערכתי, אין פה שום ר כזה.
קריאה: חיילים לא מאזינים לגלי צה"ל.
כרמל שאמה-הכהן: מרדכי בניטה, דקה אחת ברשותך.
כרמל שאמה-הכהן: אנחנו פשוט חורגים מהזמן.
מרדכי בניטה: אני חבר ב"ישראל שלי".
מרדכי בניטה: גם אני, כמו רבים מאנשי המילואים, הייתי במבצעים האחרונים.
מרדכי בניטה: אגיד לך את הר שהכי קומם אותי.
מרדכי בניטה: צה"ל זה בשבילי ר יקר, כמו להרבה אנשים.
מרדכי בניטה: כשאני שומע חלק מהשדרנים בפריים טיים שקוראים אפילו לסרבנות – שמעתי את מרב מיכאלי מרת על סרבנות.
מרדכי בניטה: השערות עמדו לי.
מרדכי בניטה: אני רואה - - -
רזי ברקאי: איפה היא משדרת בגלי צה"ל?
מרדכי בניטה: אני יכול להביא לך את זה.
יצחק וקנין: מרב מיכאלי שידרה פעם אחת, כשחגגנו 60 שנה לגלי צה"ל עם כל הוותיקים.
יצחק וקנין: אחרי המשדר הזה, אתם הרי יודעים, שבהנחיה שלי נאסר להביא אותה יותר לגלי צה"ל.
יצחק וקנין: אז חבל.
נחמן שי: בסדר, לא ידעתי.
תא"ל אלי שרמייסטר: לא עובדת בכלל.
כרמל שאמה-הכהן: מר בניטה, העלית נקודה מאוד ברורה.
כרמל שאמה-הכהן: היא לא עובדת שם באופן קבוע וגם באופן חד-פעמי, כשהיא שידרה לרגל אירוע מיוחד, היא קיבלה תגובה הולמת.
יצחק וקנין: היא אמרה משפט אחד מיותר, ובעקבות זה הנחיה שלי.
יצחק וקנין: אתם יודעים את זה, כי שלחתם לכל - - -
מרדכי בניטה: אני לא שלחתי לאף אחד.
מרדכי בניטה: אני אומר לך מה אני יודע.
מרדכי בניטה: הר הנוסף שאני רוצה לומר, שאני חושב שאם רוצים שזה יהיה של החיילים זה צריך להיות מאוזן.
מרדכי בניטה: פשוט מאוד, מאוזן.
מרדכי בניטה: זהו.
כרמל שאמה-הכהן: סא"ל אייל טולדנו, פרקליטות צבאית.
כרמל שאמה-הכהן: דקה.
סא"ל אייל טולדנו: רציתי להוסיף לגבי מנגנוני הפיקוח.
סא"ל אייל טולדנו: מלבד הוראת השעה, שיש בחקיקה, יש גם פקודות בצבא שהיו קיימות עוד לפני הוראת השעה וממשיכות להתקיים, גם בהן כל תשדיר שירות וכל תשדיר חסות עוברים בקרה של היועצת המשפטית של גלי צה"ל ולא מעט מהתשדירים משונים או נפסלים לשידור בגלל הדרישה לעמוד בהוראות החוק, כפי שהן יושמו והוצבו בפקודות הצבא.
סא"ל אייל טולדנו: מלבד זה, יש ועדת נוספת, משותפת לצה"ל ולמשרד הביטחון, שמתכנסת אחת לחצי שנה ועוברת גם על התשדירים והחסויות ששודרו.
סא"ל אייל טולדנו: זה מנגנון בקרה נוסף.
כרמל שאמה-הכהן: חברת הכנסת ציפי חוטובלי, בקצרה בבקשה.
כרמל שאמה-הכהן: אנחנו כבר חייבים להצביע.
כרמל שאמה-הכהן: אני יודע שיש חוק אחר, חשוב, שכולם מרוכזים בהצבעות.
כרמל שאמה-הכהן: גם פה ההצבעה חשובה.
ציפי חוטובלי: אף אחד לא חושב שצריך לסגור את גלי צה"ל.
ציפי חוטובלי: אני חושבת שברור לכולם שככל שירבו תחנות השידור, כך ייטב לחופש הדיבור במדינת ישראל.